“Ẹlẹ ụnụ ile kẹ m rị e ku,
n'a marịnghọ m ndị m họrị.
Kanị,
ihiẹn Ẹkụkwọ-nsọ ku,
nị ‘Onyẹ ri ihiẹn-oriri m e bugụọ nụmanị m’,
k'a bụnrịrị.
M rị nwan a gwatọ ụnụ ihiẹnni,
kẹni,
o mẹ,
nị ụnụ kweri nị mmẹ wụ Onyẹ Hụ m ku.
Ezioku kẹ m rị a gwa ụnụ,
onyẹ hụn nabanhan onyẹ m zi,
nabanhan m;
onyẹ nabanhannị m,
nabanhan onyẹ zihẹni m.”
Ogẹn Jizọsị gi kugụ ihiẹnni,
obi eruzin'ẹ alị,
ọ nọ sị,
“Ezioku kẹ m rị a gwa ụnụ,
onyẹ ohu imẹ ụnụ jẹnkọ d'e re m.”
Ya kẹ ndị nsọnmazụụn a nọ lemẹ ibe wẹ.
Amarịn wẹ onyẹ ọ rị e ku.
Onyẹ nsọnmazụụn a ohu,
onyẹ ahụn ihiẹn ẹ a sụọ Jesu,
nọsọn Jesu.
Ya Saịmọnụ wụ Pita nọ gi ẹka gwa a ya jụ Jizọsị onyẹ ọ rị e ku.
Ya onyẹ nsọnmazụụn a hụ nọ danbemẹ Jesu,
sị a,
“Di-nwọnni-ẹnyi,
onyẹ rọ?”
Jesu nọ sị,
“Onyẹ m jẹnkọ d'e ye brẹdini m surugụ ihiẹn rị afẹrẹ rọ.”
Ya ọ nọ gi brẹdi hụ suru ihiẹn wẹ gi e ri ẹ,
we ẹ ye Judasị nwa Saịmọnụ Iskarọtụ.
Ogẹn Judasị gi narịngụ brẹdi ahụn,
Ekwensụ nọ banye imẹ ẹ.
Jesu nọ sị a,
“Mẹ ihiẹn ị k'e mẹ ozigbo!”
Kanị,
onwọnni onyẹ ọzọ rị ebahụn e ri ihiẹn-oriri ghọta ihiẹn Jesu gi gwa Judasị okuni.
Makẹni Judasị e kwọndọnni wẹ egho,
o nwọn ndị ro ni Jizọsị rị a gwa a d'e ṅọnhẹn ihiẹn mmẹmmẹ hụ,
mọbụ ya d'e ye ndị igbẹnnyẹ ihiẹn.
Ogẹn Judasị gi narịngụ brẹdi hụ,
ọ pụ ozigbo;
imẹ uchinchin rọ.
Ogẹn Judasị gi pụgụ,
Jesu nọ sị,
“Wẹ jẹnkọ nwan d'e ye Nwa nke Ịhịan ọghọ,
gi Nwa nke Ịhịan ye Osolobuẹ ọghọ.
Osolobuẹ gi ẹ ye enwẹn ẹ ọghọ,
Osolobuẹ sikọ d'e ye ya nwẹn ọghọ imẹ Osolobuẹ;
o jẹnkọ d'e ye ẹ ọghọ ozigbo-ozigbo.
“Ụmụ m,
mmẹ lẹ ụnụ sikọ d'a nọdịzị ẹkẹrẹ sụọ.
Ụnụ jẹnkọ d'a chọ m.
Kẹ m dọn gwa ndị-ndu ndị Ju kẹ m rị nwan a gwa ụnụ:
‘Ụnụ asakọ ẹka bịa ebe m jẹnkọ.’
M rị nwan e ye ụnụ iwu ọhụn:
e nwọn ni ihiẹn-ọsụsụọ ibe ụnụ.
Kẹ m dọn nwọn ihiẹn-ọsụsụọ ụnụ kẹ ụnụ k'a dọn nwọn ihiẹn-ọsụsụọ ibe ụnụ.
Omẹni ihiẹn ibe ụnụ a sụọ ụnụ,
ya kẹ ịhịan ile e gi marịn nị ụnụ wụ ndị nsọnmazụụn m.”
Saịmọnụ w'a kpọ Pita nọ sị a,
“Di-nwọnni-ẹnyi,
elebe k'i jẹnkọ?”
Jizọsị nọ sị,
“Ebe m jẹnkọ,
y'a saẹka sọn m kikẹnni — kanị omẹgụ kẹ yụ nwẹn sikọ d'a bịa.”
Pita nọ sị a,
“Di-nwọnni-ẹnyi,
kị wụnị asa m ẹka sọn i kikẹnni?
Nị m nwụnghọdẹni i ọnwụn!”
Jesu nọ sị,
“N'ị nwụnnị m ọnwụn?
Ezioku kẹ m rị a gwa ị,
ọkpa gini d'a kwan,
i jẹnkọ d'a ghọrị ku mgbe ẹtọ nị y'a marịn m.”